BODOLAND रादाब: मुसलपुर, 2 एप्रिल : BJP AGP जों मदद होजानाय UPPL दोलोनि बिजाथि भुपेन बर’खौ 62 नं बरमा बियाबाव फेजेननो हानाय आरो गुबुन रावबो गोहो गैलिया बाथ्राखौ रोखायै भुपेन बर’ बिथांआ । रायजो राजानि जेंना-जेंसिफोरखौ फोजोबनो थाखायसो बे बारनि बिसायख’थिआव बाहागो लादों । रायजो राजाफोरजों अरायबो लोगोसेनो थानानै खामानिखौ मावलांबाय थागोन आरो रायजोनि जेंनाफोरखौ फोजोबगोन । गिबिसिनै बरमा ओन्सोलनांङैनो गोजोन खौसेथि आरो जौगानाइनि खामानि मावगोन बेनिफ्राय सोलोंथाइनि बिथिं आरो आबादारि बिथिंआव गोसो होगोन होनना खोथा होदों 62 नं बरमा बियाब UPPL दोलोनि बिजाथि भुपेन बर’ बिथांआ । लोगोसेनो बिथांआ बुंथिबावयोदि गासैबो हारि माहारिनि मददजों बरमा बियाबनिफ्राय 80 रोजानिबो बांसिन भट मोननो हानानै देरहालांगोन ।